Paterna obté 10 milions de fons FEDER per regenerar el municipi amb el Pla Actua
03/10/2016

# Paterna obté 10 milions de fons FEDER per regenerar el municipi amb el Pla Actua

[![El Alcalde de Paterna, Juan Antonio Sagredo junto a los técnicos municipales responsables de  las Áreas de garantía Social y Empleo y Promoción Económica](/images/noticias/2016/09/programa-actua.jpg)](/images/noticias/2016/09/programa-actua.jpg)

03.10.2016

Amb l'estratègia de desenvolupament urbà “Paterna Actúa”, cofinançada a parts iguals entre l'Ajuntament i la UE, el municipi rebrà una inversió global de 20 milions d'euros entre 2017 i 2022 per convertir-se en una Ciutat Sostenible, Intel•ligent i Integradora

Paterna rebrà en els propers 6 anys una injecció de 10 milions d'euros de fons europeus per convertir el municipi en una Ciutat Sostenible, Intel•ligent i Integradora. Així ho ha anunciat hui l'Alcalde de Paterna, Juan Antonio Sagredo després de conèixer aquest matí que la Unió Europea ha concedit al consistori paterner 10 milions d'euros per transformar física, econòmica i socialment la ciutat mitjançant el programa ‘Paterna Actua’, una ambiciosa estratègia de desenvolupament urbà, enfocada en la indústria 4.0, que contempla millores en tots els barris del municipi i iniciatives en tots els àmbits.

El primer edil ha assenyalat que “hui és un dia històric per a la nostra ciutat que marca el començament d'una nova Paterna més moderna, més compacta, més integradora i més prospera” i ha avançat que “el desenvolupament del Pla Actua suposarà una inversió global en el municipi de 20 milions d'euros en estar finançat iguals pel consistori paterner i la UE”.

Sagredo s'ha mostrat altament satisfet per l'ajuda concedida i ha explicat que, entre altres actuacions, el Programa Actua contempla la millora de la seguretat dels passos a nivell i la conservació del patrimoni cultural paterner, la creació de zones per als vianants de convivència o la remodelació dels equipaments dels parcs públics així com la urbanització i recuperació dels barris més degradats.

Entre els objectius d'aquest pla també figuren la millora de l'accés a les noves tecnologies, facilitant la connectivitat a tota la ciutadania; l'eficiència energètica, amb la instal•lació de panells fotovoltaics en cobertes d'edificis i instal•lacions públiques i la inclusió social, amb la creació d'un centre de coworking o un pla de dinamització comercial.

L'Alcalde també ha recordat que “l'elaboració d'aquest pla és el resultat d'un laboriós treball que ha tingut com un pilar fonamental la participació, tant en el diagnostico de la situació de Paterna com en les línies d'actuació i les mesures concretes, amb l'objectiu de dissenyar una estratègia conjunta que ens faci avançar col•lectivament cap al futur que tots els paterneros i paterneras volem”.

Referent a això, ha destacat que el Pla Actua és el resultat de la participació dels veïns i veïnes mitjançant enquestes a través de la web, Juntes de Barri, Grups Polítics, de trobades amb el Consell de Participació Ciutadana, el Consell Econòmic i Social i l'entitat “Paterna, Ciutat d'empreses” i de més d'una desena de reunions de coordinació interna amb els Caps d'Àrea i altres responsables municipals del consistori.